CELEX: 31997D0019
Language: el
Date: 1996-12-16 00:00:00
Title: 97/19/ΕΚ: Απόφαση της Επιτροπής της 16ης Δεκεμβρίου 1996 για την έγκριση του σχεδίου τεχνικής δράσης 1996/97 για τη βελτίωση των γεωργικών στατιστικών (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997D0019

97/19/ΕΚ: Απόφαση της Επιτροπής της 16ης Δεκεμβρίου 1996 για την έγκριση του σχεδίου τεχνικής δράσης 1996/97 για τη βελτίωση των γεωργικών στατιστικών (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 006 της 10/01/1997 σ. 0045 - 0045

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1996 για την έγκριση του σχεδίου τεχνικής δράσης 1996/97 για τη βελτίωση των γεωργικών στατιστικών (Κείμενο που παρουσιάζει ενδιαφέρον για τον ΕΟΧ) (97/19/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 96/411/ΕΚ, της 25ης Ιουνίου 1996, του Συμβουλίου για τη βελτίωση των κοινοτικών γεωργικών στατιστικών (1) και ιδίως το άρθρο 4 παράγραφος 1,Εκτιμώντας:ότι σύμφωνα με το άρθρο 4 παράγραφος 1, η Επιτροπή καθορίζει κάθε έτος, σύμφωνα με τη διαδικασία που προβλέπεται από το άρθρο 10, ένα σχέδιο τεχνικής δράσης για τις γεωργικές στατιστικές,ότι για να εξασφαλιστεί στο τέλος του 1996 η εφαρμογή της απόφασης 96/411/ΕΚ θα πρέπει να διαιρεθεί σε τρία μέρη το σχέδιο τεχνικής δράσης για το 1996/97, του οποίου τα δύο πρώτα τμήματα μπορούν να αποφασιστούν χωρίς καθυστέρηση,ότι το σχέδιο τεχνικής δράσης 1996/97 (1ο και 2ο μέρος) καταρτίστηκε με βάση τις προτεραιότητες της Επιτροπής όσον αφορά τις στατιστικές ανάγκες,ότι οι δράσεις που προβλέπονται από το σχέδιο αυτό εντάσσονται στον κατάλογο των στατιστικών τομέων όπου υπάρχουν νέες ή αυξανόμενες ανάγκες που εμφανίζονται στο παράρτημα ΙΙ της απόφασης 96/411/ΕΚ,ότι σύμφωνα με το άρθρο 6 της απόφασης 96/411/ΕΚ, η Κοινότητα συμμετέχει στις δαπάνες που πραγματοποιεί κάθε κράτος μέλος για την προσαρμογή των εθνικών συστημάτων ή για τις προπαρασκευαστικές εργασίες που αφορούν τις νέες ή αυξανόμενες ανάγκες και οι οποίες αποτελούν μέρος ενός σχεδίου τεχνικής δράσης,ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Εγκρίνεται το σχέδιο τεχνικής δράσης 1996/97 για τη βελτίωση των γεωργικών στατιστικών.Άρθρο 2 Η παρούσα απόφαση απευθύνεται στα κράτη μέλη.Βρυξέλλες, 16 Δεκεμβρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 162 της 1. 7. 1996, σ. 14.